**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| **1. ՀՀ ֆինանսների նախարարություն** | | **22.04.2021թ.** |
| **N 01/8-1/6082-2021** |
| Ձեր 20.04.2021թ. N ՍՊ/23.1/9675-2021 գրությամբ ներկայացված «Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություն և լրացում կատարելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք հետևյալը. |  |  |
| ՀՀ կառավարության 30.12.2020թ. N 2215-Ն որոշման 10-րդ կետի 5-րդ ենթակետի «բ» պարբերության  համաձայն՝ որոշումն ուժի մեջ մտնելուց հետո երկամսյա ժամկետում hաստատվում և տարածքային կառավարման և ենթակառուցվածքների նախարարության պաշտոնական վեբկայքում հրապարակվում է ՀՀ 2021 թվականի պետական բյուջեով միջպետական և հանրապետական նշանակության ավտոճանապարհների պարբերական պահպանման (միջին նորոգման) աշխատանքների իրականացման համար նախատեսված` նույն որոշման N 5 հավելվածի N 5 աղյուսակի 1.2-րդ կետում ներկայացված գումարի օգտագործման ուղղությունները (բաշխումն ըստ օբյեկտների):  Միաժամանակ, վերոնշյալ որոշման 12-րդ հավելվածի 9-րդ կետի համաձայն՝ 2021 թվականի ընթացքում գնման գործընթացի շրջանակներում գնման մրցակցային ձևերով կամ «Գնումների մասին» ՀՀ օրենքի 23-րդ հոդվածի 1-ին մասի 2-րդ կետով նախատեսված հիմքով պայմանավորված մեկ անձից գնման ձևով կնքված գործարքների արդ­յուն­քում առաջացած տնտե­սումները ենթակա են վերադարձման պետական բյուջե:  Նախագծին կից հիմնավորման համաձայն՝ ՀՀ 2021 թվականի պետական բյուջեով միջպետական, հանրապետական նշանակության ավտոմոբիլային աշխատանքների միջին նորոգման աշխատանքների համար հատկացված միջոցների շրջանակներում 4,165,258,131.0 ՀՀ դրամ գումարը դեռևս բաշխված չէ, և առաջարկվում է նշված օբյեկտների միջին նորոգման աշխատանքները ձեռք բերել «Գնումների մասին» օրենքի 15-րդ հոդվածի 6‑րդ մասով՝ ՀՀ 2021 թվականի պետական բյուջեում վերաբաշխում կատարելով:  Ելնելով վերոգրյալից, գտնում ենք, որ վերոհիշյալ աշխատանքների թերությունների ակտը և/կամ նախահաշիվը կազմելուց հետո, պատվիրատուի կողմից «Գնումների մասին» օրենքի 15-րդ հոդվածի 6-րդ մասով գնման գործընթաց կազմակերպելու և պայմանագիր կնքելու դեպքում կստեղծվի մի իրավիճակ, երբ ՀՀ պետական բյուջեով հատկացված միջոցներից վերաբաշխումները կկատարվեն փաստացի կնքված պայմանագրերի գնի չափով, ինչի արդյունքում չի պահպանվի ՀՀ կառավարության 30.12.2020թ. N 2215-Ն որոշման 12-րդ հավելվածի 9-րդ կետի պահանջը: |  | Ընդունվել է |
| Հարկ է նշել նաև, որ Նախագծում բացակայում է ՀՀ կառավարության 30.12.2020թ. N 2215-Ն որոշման N 9 և 9.1 հավելվածներում կատարվելիք փոփոխություններն արտացոլող հավելվածները: | **Ընդունվել է** |  |